**0025**

**Бағдарламалау.**

Ғылым мен техниканың тартымды бағыттарының бірі - бағдарламалау саласы. Менің түсінуімше, кең мағынада, «бағдарламалау» термині заттарды логикалық бірізділікте орналастыру үшін қолданылады, осылайша олардың әрқайсысы бір-бірінен бұрын ілгерілемелі прогрессияда болады. Егер заттар дұрыс реттіліктен шығып кетсе, олар жай ғана қабілетсіз болып кетеді.

Бүгінгі күнде, көптеген адамдар өмірлерінің әр минутын осылай бағдарламалап, жоспарлайды. Олар өздерінің күнделіктерін пайдаланып, өздерінің жұмыскерлік мүмкіндіктерін кеңейткілері келеді. Алайда, ақыр соңында, бағдарламалау біздің жауымызға айналып, бізге бумеранг ретінде оралып келеді. Сонда күшті жақтарымыз, біздің әлсіздіктерімізге айналады. Біз әрқашан асығамыз, сондықтан біз өзімізді тозу процессіне бағдарламалаймыз. Біө шаршап, көңілсізденіп, өзгелерді жақсы көретін, басқалармен қарым-қатынас жасай алатын адамдарға емес, тордағы жануарларға ұқсай бастаймыз.

Келесі жұмыс кестесін жасамас бұрын, өз өміріңізге қараңыз. Сіз қаншалықты орманда тыныш серуендеуге, гүлдердің жұпар иісін сезінуге, немесе балаларыңызбен бірге ойнап, көңіл көтеруге немесе Құдайдан тыныш қана сізді шамадан тыс алаңдаушылықтан арылтуды сұрауға уақыт таба алмайсыз?

Сіз өзіңіздің жұмыскерлік өміріңізді қалай жоспарласаңыз, рухани өміріңіздің уақытын да солай жоспарлауыңыз керек. Бірақ қандай да бір себептермен сізде бұған ешқашан уақыт жоқ. Бұған сіз арнайы уақыт бөлінуіңіз қажет. Өзіңізді рухани байытуға, оның ішінде мінажат етуге кететін уақыт көлемі, мінажатты қаншалықты бағалайтыныңызды көрсетеді.

Мәселе, сіздің дұрыс емес бағдарламалау немесе жоспарлауыңызда емес. Керісінше, мәселе біздің өз жоспарымызға тым көп немес мүлдем керек емес істерді қосатынымызда. Иса, мінажаттың бізді Құдаймен байланыстыратынын мысал арқылы көрсетті. Ол рухты жаңартып, жаңа мүмкіншіліктерді ашады.

Мінажат - сіз жағдайды өзгерте алмайтыныңызбен келісетін сәт емес, керісінше Құдай мадақтауға лайықты деген сенім. Мінажат - сіздің өміріңіздің жағдайын өзгерте алатын жалғыз Құдайға деген көзқарасыңызды бағыттайды. Өзіңізді Құдаймен сөйлесуге бағдарламалауды үйреніңіз және күшті болуға мүмкіндік беретін мінажатқа уақытты жоспарлаңыз. Жохан бізге былай айтады: «Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз. Не сұрасақ та, Құдай бізге құлақ салады деп білсек, Оның тілегенімізді беретінін де білеміз.» (Жохан 1 хат 5:14-15)